**Štatút súťaže „PantaRhei”**

Tento štatút súťaže „PantaRhei” (ďalej len „Štatút“/ „Pravidlá“) je dokumentom, ktorý záväzne upravuje pravidlá v ňom uvedenej súťaže „PantaRhei” (ďalej aj len „súťaž“).

**I. Usporiadateľ súťaže**

BORY MALL, a.s.so sídlom: Lamač 6780, 841 03 Bratislava

IČO: 36 824 763, spoločnosť zapísaná v Obchodnom registri Okresného súdu Bratislava I, oddiel Sa, vložka číslo 4228/B

(ďalej len „BORY MALL, a.s.“ alebo „Usporiadateľ “)

**II. Organizátor súťaže**

daren & curtis, s.r.o. so sídlom Martinská 56 821 05 Bratislava - mestská časť Ružinov

IČO: 36 755 311, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 45168/B (ďalej len „Organizátor“)

**III. Trvanie súťaže**

Súťaž prebieha na území Slovenskej republiky od 8.4. 2025, 12:00 hod. do 12.4. 2025, 12:00:00 hod.

**IV. Účastníci súťaže**

1. Účastníkom súťaže môže byť každá fyzická osoba s trvalým pobytom a doručovacou adresou výhry na území Slovenskej republiky, ktorá najneskôr v deň začiatku súťaže dovŕšila 18. rok svojho veku (ďalej len „Účastník súťaže“).

2. Zo súťaže sú vylúčené osoby, ktoré sú v pracovnom pomere alebo v pomere obdobnom pracovnému pomeru k Usporiadateľovi a zároveň sa priamo podieľajú na ktorýchkoľvek nasledovných činnostiach súvisiacich s prevádzkovaním a organizovaním súťaže: príprava, spracovanie a vyhodnotenie údajov pre účely súťaže a určenie výhercov

3. Zo súťaže bude vylúčená každá osoba, ktorá svoj výsledok v súťaži dosiahla v rozpore s dobrými mravmi alebo platnými právnymi predpismi, napríklad neoprávneným zásahom do mechanizmu súťažnej hry.

4. Ak sa preukáže, že osoba požívajúca výhody z tejto súťaže je osobou podľa bodu 2. tohto článku alebo sa zistí, že do súťaže nebola zaradená v súlade s podmienkami účasti, nárok tejto osoby na výhru zaniká a výhra bude odovzdaná osobe, ktorá bola vyžrebovaná ako náhradník. Osoba podľa prvej vety tohto bodu 4. tohto článku je povinná uhradiť škodu spôsobenú Usporiadateľovi.

**V. Pravidlá súťaže**

**1. Mechanizmus súťaže**

Do súťaže budú zaradení všetci Účastníci súťaže, ktorí splnili podmienky účasti v súťaži podľa článku IV, a ktorí sa cez stránku https://www.facebook.com/mallbory zapoja do súťaže tak, že do komentára pod súťažným príspevkom uverejneným 8.4. 2025 napíšu odpoveď na súťažnú otázku pod príspevkom:

,, 🏆 Vyhrajte sadu kníh!🏆 🌿

Milujete zeleň, kvety, bylinky a všetko, čo rastie? Tento víkend bude v Bory Mall patriť práve vám! Na Festivale záhrad si prídu na svoje všetci milovníci rastlín, kvetov a inšpirácií pre svoju záhradu či balkón! 🌼🌱

Pri tejto príležitosti máme pre vás súťaž o inšpiratívne knihy z Panta Rhei, ktoré potešia každého pestovateľa, začiatočníka a aj skúseného záhradkára. 🌸

Napíšte nám do komentára, čo sa tento rok chystáte pestovať vy?

👉 Ako sa zapojiť?

✔ Sledujte @bory.mall

✔ Napíšte odpoveď do komentára

Súťaž prebieha od 8.4. do 12.4. 2025.

Výhercu oznámime v komentári. Výhra je na osobné vyzdvihnutie. Štatút nájdete na: https://www.borymall.sk/sk/gdpr

🌼 Zastavte sa cez víkend na Festivale záhrad, čaká vás zeleň, inšpirácia aj radosť z prírody!:“

V prípade, že výhercom bude osoba vylúčená z tejto súťaže v zmysle podmienok stanovených v tomto štatúte, nárok tejto osoby na výhru zaniká a výhercom sa stane osoba, ktorá bola vyžrebovaná ako prvý náhradník, resp. druhý alebo tretí náhradník. Ak ani náhradníci nebudú spĺňať podmienky účasti v súťaži, výhra prepadne.

Žrebovanie výhercov sa uskutoční v mieste sídla Organizátora v prítomnosti troch náhodne vybraných zamestnancov a partnerov Usporiadateľa. Ak sa súťaže v príslušnom kole zúčastní iba jeden Účastník súťaže, žrebovanie sa neuskutoční a daný Účastník súťaže získa príslušné výhry. Ak sa súťaže v príslušnom kole nezúčastní ani jeden Účastník súťaže, žrebovanie sa neuskutoční a výhra prepadne v prospech Usporiadateľa súťaže.

**2. Výhra v súťaži**

3x knihy

**3. Žrebovanie výhercov súťaže**

Organizátor po skončení súťaže vyžrebuje výhercu alebo výhercov a náhradníka alebo náhradníkov výhercu zo všetkých odpovedí od Účastníkov súťaže, ktorí riadne splnili podmienky pre účasť v súťaži. Vyžrebovaný bude 1 výherca a 1 náhradník. Žrebovanie sa uskutoční 12.4. 2025.

**4. Oboznamovanie s výsledkami súťaže**

Výherca bude o svojej výhre informovaný zo strany Bory Mall, a.s., prostredníctvom komentára pod súťažný príspevok a odpoveďou na komentár profilu na sociálnej sieti Facebook, s ktorým sa zapojil do súťaže. Informovaný bude najneskôr do 12.4. 2025. Pre výhru si musí výherca prísť osobne do Obchodného centra Bory Mall.

**5. Spôsob odovzdania výhry**

Odovzdanie výhry pre Výhercu zo strany Usporiadateľa prebehne na základe dohody medzi uvedenými stranami.

V prípade, ak Usporiadateľ súťaže v lehote 7 kalendárnych dní odo dňa doručenia oznámenia o výhre v súťaži dostane písomné alebo elektronické vyjadrenie výhercu, že túto výhru neprijíma, alebo v danej sedemdňovej lehote nedostane žiadne písomné alebo elektronické vyjadrenie od výhercu, predmetná výhra prepadne a Usporiadateľ súťaže je oprávnený rozhodnúť o jej ďalšom využití.

Usporiadateľ má právo výhru výhercovi alebo náhradníkovi neodovzdať alebo odobrať v prípade, ak výherca nesplnil alebo porušil ktorékoľvek z ustanovení Štatútu.

Výhry v súťaži sú nepeňažné výhry a ako také podliehajú zdaneniu v zmysle príslušných ustanovení zákona č. 595/2003 Z. z. o dani z príjmov v znení neskorších predpisov len vtedy, ak presahujú sumu 350,00 €.

**VI. Pravidlá spracúvania osobných údajov**

1. Prevádzkovateľ
2. Prevádzkovateľom osobných údajov je usporiadateľ súťaže, spoločnosť **Bory Mall, a. s.** so sídlom: Lamač 6780, 841 03 Bratislava IČO: 36 824 763, zapísaná v Obchodnom registri Mestského súdu Bratislava III, Oddiel: Sa, Vložka číslo: 4228/B (v tomto článku ďalej ako „**Prevádzkovateľ**“).
3. V mene Prevádzkovateľa súťaž organizuje a príslušné osobné údaje spracúva organizátor súťaže spoločnosť **daren & curtis, s.r.o.** so sídlom Martinská 56 821 05 Bratislava - mestská časť Ružinov IČO: 36 755 311, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 45168/B (ďalej len „**Organizátor**“)
4. Spracúvané osobné údaje

V súvislosti so súťažou spracúvame nasledovné osobné údaje

1. účastníkov súťaže: meno, priezvisko, e-mailová adresa, telefónne číslo
2. Výhercu: meno, priezvisko, adresa trvalého bydliska, vlastnoručný podpis na protokole o prevzatí výhry,
3. Výhercu: obrazový alebo zvukovo-obrazový záznam Výhercu pri prevzatí výhry (výlučne na základe súhlasu Výhercu).
4. Účel spracúvania osobných údajov, právny základ ich spracúvania a potreba spracúvania osobných údajov

Osobné údaje uvedené v tomto článku v bode 2.

1. písm. a) vyššie: spracúvame za účelom administrácie súťaže, kontroly splnenia podmienok zapojenia do súťaže,  vylosovania a oznámenia Výhercu, určenia, výkonu a obhajoby právnych nárokov Prevádzkovateľa; a to na právnom základe podľa Článku 6 bod 1. písm. b) a f) GDPR (na vykonanie opatrení pred uzatvorením zmluvy a na účely oprávneného záujmu Prevádzkovateľa). Poskytnutie uvedených osobných údajov je dobrovoľné, ale je nevyhnutnou podmienkou účasti na súťaži. Bez týchto údajov nie je možné príslušnú osobu do súťaže zaradiť.
2. písm. b) vyššie: spracúvame za účelom vyhotovenia príslušných právnych dokumentov v súvislosti s prevzatím výhry; na právnom základe podľa Článku 6 bod 1. písm. b) GDPR (spracúvanie je nevyhnutné na plnenie zmluvy, ktorej zmluvnou stranou je dotknutá osoba). Poskytnutie uvedených osobných údajov je dobrovoľné, ale bez spracovania uvedených údajov v príslušných dokumentoch nie je možné odovzdať výhru.
3. písm. c) vyššie: spracúvame v súvislosti s propagáciou značky nákupno- zábavného centra Bory Mall na web stránke nákupno-zábavného centra Bory Mall a príslušných účtoch centra na sociálnych sieťach; na právnom základe podľa Článku 6 bod 1. písm. a) GDPR (teda na základe predchádzajúceho súhlasu Výhercu na tento účel). Poskytnutie uvedených osobných údajov je dobrovoľné a neposkytnutie údajov nemá žiadne následky pre dotknutú osobu.
4. Oprávnený záujem Prevádzkovateľa

Prevádzkovateľ má záujem na propagácii svojho podnikania, propagácii nákupno-zábavného centra Bory Mall a na spokojnosti nájomcov a ich zákazníkov. Svoju obchodnú značku Prevádzkovateľ podporuje rôznymi marketingovými aktivitami. Preto má Prevádzkovateľ záujem na organizačne dobre zabezpečenom, bezproblémovom a férovom priebehu súťaže. Zároveň však má Prevádzkovateľ záujem aj na ochrane a obhajobe svojich práv, oprávnených záujmov a právnych nárokov, pre prípad, ak by boli napadnuté či spochybnené.

1. Súhlas dotknutej osoby a právo súhlas odvolať

Súhlas so zhotovením a zverejnením obrazového alebo obrazovo-zvukového záznamu Výherca slobodne poskytne pred zhotovením a zverejnením takéhoto záznamu. Odovzdanie výhry Výhercovi nie je podmienené udelením spomenutého súhlasu a Výherca nemusí so zhotovením a zverejnením záznamu súhlasiť. V takom prípade záznam nezhotovíme.

Udelený súhlas môže Výherca kedykoľvek odvolať. Odvolanie súhlasu nemá vplyv na spracúvanie údajov vychádzajúce zo súhlasu pred jeho odvolaním.

1. Príjemcovia osobných údajov

Spracúvané osobné údaje môžu byť poskytnuté poskytovateľom IT služieb, advokátom, audítorom, prípadne ďalším osobám alebo subjektom v súlade s napĺňaním vyššie uvedených účelov spracúvania údajov.

1. Informácie a prenose osobných údajov

Prevádzkovateľ nezamýšľa preniesť spracúvané osobné údaje do tretích krajín ani medzinárodným organizáciám.

1. Doba uchovávania osobných údajov

Spracúvané osobné údaje Prevádzkovateľ uchováva po dobu trvania súťaže a po jej ukončení do vysporiadania všetkých záväzkov plynúcich či súvisiacich so súťažou, prípadne do doby kým pominie oprávnený záujem Prevádzkovateľa.

1. Práva dotknutej osoby

Na základe písomnej žiadosti adresovanej Prevádzkovateľovi je dotknutá osoba vo vzťahu k svojim osobným údajom spracúvaným Prevádzkovateľom oprávnená

1. požadovať prístup k osobným údajom,
2. žiadať opravu osobných údajov,
3. žiadať o výmaz osobných údajov,
4. požadovať obmedzenie spracúvania osobných údajov,
5. namietať proti spracúvaniu osobných údajov,
6. požadovať prenos osobných údajov.

Dotknutá osoba je oprávnená tiež podať sťažnosť na Úrade na ochranu osobných údajov SR (Budova Park One, Námestie 1. mája 18, 811 06 Bratislava).

1. Informácia o automatizovanom rozhodovaní

Pri spracúvaní osobných údajov Prevádzkovateľom nedochádza k automatizovanému rozhodovaniu vrátane profilovania.

**VII. Právo Usporiadateľa zmeniť Štatút súťažnej hry alebo odvolať súťaž**

**1. Právo Usporiadateľa zmeniť Štatút alebo odvolať súťaž:**

Usporiadateľ a Organizátor súťaže si vyhradzujú právo kedykoľvek zmeniť alebo upraviť Pravidlá alebo súťaž úplne zrušiť bez udania dôvodu a stanovenia náhrady.

**2. Spôsob zmeny Štatútu alebo odvolania súťaže:**

Na účinnú zmenu Štatútu súťažnej hry alebo odvolania súťaže sa vyžaduje, aby Usporiadateľ zverejnil tento údaj o zmene alebo odvolaní na stránke https://www.facebook.com/mallbory.

**VIII. Záverečné ustanovenia**

1. Štatút nadobúda účinnosť voči tretím osobám dňom verejného vyhlásenia súťaže na stránke https://www.facebook.com/mallbory.

2. Zo strany Usporiadateľa je zabezpečená ochrana osobných údajov Účastníkov súťaže v zmysle platných právnych predpisov.

3. Osoby, ktoré sa zúčastnia súťaže, vyjadrujú svoj súhlas so znením Štatútu.

4. V prípade rozporu ustanovení Štatútu týkajúcich sa súťaže, príp. nejasností týkajúcich sa výkladu Štatútu, Usporiadateľ vysvetlí, resp. má právo na jednostrannú opravu nejasností v Štatúte tak, aby bol zachovaný zmysel súťaže.

5. Na právne vzťahy neupravené Štatútom sa budú aplikovať príslušné ustanovenia zákona č. 40/1964 Zb. Občiansky zákonník v platnom znení, ktoré sú svojím obsahom a účelom Štatútu najbližšie.

6. V prípade akýchkoľvek sporov, ktoré vyplývajú zo súťaže, alebo ktoré vznikli v súvislosti s ňou, sa jednotliví Účastníci súťaže a Usporiadateľ zaväzujú riešiť ich vzájomnými rokovaniami a dohodou.

7. Štatút je k dispozícii na stránke <https://www.facebook.com/mallbory> a https://www.borymall.sk/sk/gdpr.

8. Účastníci súťaže svojou účasťou v súťaži berú na vedomie, že výhry zo súťaže nie je podľa platných a účinných právnych predpisov SR možné vymáhať súdnou cestou.

V Bratislave 8.4. 2025

BORY MALL, a.s.